|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Statutarne odluke o izmjenama i dopunama Statuta Koprivničko-križevačke županije |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.Člankom 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20.) (u daljnjem tekstu: Zakon) županijama je propisana obveza usklađivanja statuta s odredbama tog Zakona u roku od 60 dana od dana njegovog stupanja na snagu stoga se glavne teme savjetovanja odnose na sljedeće. Člankom 1. nacrta prijedloga ove Statutarne odluke propisuje se obveza objavljivanja odluke o raspisivanju referenduma u županijskom službenom glasilu i na mrežnim stranicama.Člankom 2. mijenja se članak 33. Statuta, a istim se detaljnije nego do sada uređuju instituti participativne demokracije. Pored prava na predlaganje Županijskoj skupštini određenog akata ili rješavanja određenog pitanja, utvrđuje se pravo građana na podnošenje prijedloga i peticija iz samoupravnog djelokruga Županije sukladno člancima 6. i 7. Zakona.Člankom 16. Zakona utvrđeno je da u županiji koja ima do 250.000 stanovnika župan ima jednog zamjenika koji se bira neposredno s njim, a ne više dva zamjenika kao dosada. Sukladno opisanoj promjeni člancima 3., 6., 10., 11., 12. 13. stavkom 1., člancima 14.-18. i 20. mijenjaju se odredbe Statuta u kojim je bilo utvrđeno da župan ima dva zamjenika te se sukladno novom uređenju regulira funkcioniranje Koprivničko-križevačke županije s jednim zamjenikom, odnosno utvrđuju se njegova prava i obveze.Članak 4. i 22. vezani su na smanjenje broja članova Županijske skupštine s dosadašnjih 41 člana na 37 članova s time da je propisano da članovi sadašnjeg saziva Županijske skupštine nastavljaju s obavljanjem dužnosti do isteka tekućeg mandata, sukladno članku 30. Zakona.Člankom 5. i 9. definira se da posebna odluka kojom se uređuje pravo na naknadu članovima, predsjedniku i potpredsjednicima Županijske skupštine, mora biti i u skladu s zakonom.Člankom 7. utvrđena je zakonska mogućnost sazivanja sjednica predstavničkog tijela i elektroničkim putem.Člankom 8. se u Statut ugrađuje mogućnost da se u slučaju nastupanja posebnih okolnosti propisanih zakonom, a za vrijeme trajanja tih okolnosti, sjednice Županijske skupštine iznimno mogu održavati elektroničkim putem, a sve sukladno članku 11. Zakona. Člankom 13. stavkom 2. mijenja se odredba kojom je propisano da novi način obavljanja dužnosti župana i njegovog zamjenika započinje prvog dana sljedećeg mjeseca nakon dostave obavijesti o promjeni načina obavljanje dužnosti, te se sada propisuje da ako u obavijesti nije naveden dan početka novog načina obavljanja dužnosti, novi način obavljanja dužnosti započinje prvog dana sljedećeg mjeseca nakon te obavijesti.Člankom 19. stavkom 1. se sukladno Zakonu predviđa mogućnost proširenja kruga ovlaštenih predlagatelja odluke o privremenom financiranju te se kao ovlašteni predlagatelji utvrđuju i drugi ovlašteni predlagatelji utvrđeni Poslovnikom Županijske skupštine.Člankom 19. stavkom 2. uređuju se financiranje Županije u slučajevima kada nije donesen proračun, odnosno kada je isti ukinut te se razrađuju pitanja u kojima župan može donijeti odluku o financiranju nužnih rashoda i izdataka. Člankom 21. uvodi se obveza javne objave informacije o trošenju proračunskih sredstava na mrežnim stranicama Županije.Člankom 23. utvrđena je obveza donošenje općeg akata koji će urediti način podnošenja prijedloga i peticija, odlučivanja o njima te druga pitanja u roku od 6 mjeseci od stupanja na snagu Izmjena i dopuna Statuta.  Člankom 24. predviđena je izrada pročišćenog teksta Statuta, kako bi se članovima ovog i idućeg saziva Županijske skupštine olakšao rad.Člankom 25. propisuje se stupanje na snagu, ovisno o stupanju na snagu odredaba Zakona.  |
| Datum dokumenta | prosinac 2020. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Statutarne odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Članovi Županijske skupštine proaktivno su informirani 4. siječnja 2021. godine o provođenju postupka savjetovanja s javnošću.Javno savjetovanje trajalo je trideset dana te je bilo otvoreno od 1. pa do 30. siječnja 2021. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica  | Datum:1. veljače 2021. |

KLASA: 011-04/20-01/16

URBROJ: 2137/1-02/03-20-3

Koprivnica, 1. veljače 2021.